ТӨСӨЛ

**МОНГОЛ УЛСЫН ХУУЛЬ**

20..оны ...дугаар       Улаанбаатар

сарын ….-ны өдөр           хот

**МЭДЭЭЛЛИЙН ИЛ ТОД БАЙДАЛ БА МЭДЭЭЛЭЛ АВАХ ЭРХИЙН**

**ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**НЭГДҮГЭЭР БҮЛЭГ**

**1 дүгээр зүйл.** Мэдээллийн ил тод байдал ба мэдээлэл авах эрхийн тухай хуульд доор дурдсан агуулгатай дараах зүйл, заалт, хэсгийг нэмсүгэй.

**1/6 дугаар зүйлийн 1 дэх хэсгийн 5 дах заалт**

6.1.5 төрийн үйлчилгээ болон дэд бүтцийг ашиглан үүссэн мэдээллийн ил тод байдал

**2/2 дугаар бүлгийн 101 дүгээр зүйл**

**101 дүгээр зүйл.** Төрийн үйлчилгээ болон дэд бүтцийг ашиглан үүссэн мэдээллийн ил тод байдал

10.1.Энэ хуулийн 3.1-д заасан байгууллага нь хуульд өөрөөр заагаагүй бол төрийн үйлчилгээ болон дэд бүтцийг ашиглан үүссэн мэдээллийн ил тод байдлыг хангах чиглэлээр дараах арга хэмжээ авч хэрэгжүүлнэ:

10.1.1. Өөрийн үзүүлж буй үйлчилгээ болон төрийн дэд бүтцийг ашиглуулсны үр дүнд үүсэн хуримтлагдаж буй мэдээллийг цагийн хоцрогдолгүйгээр тухай бүр шинэчлэн энэхүү хуулийн 16.5-аар тодорхойлогдсон үйлчилгээний хөлсөөр  иргэн, хуулийн этгээдийн хүсэлтээр нийлүүлж болно.

10.1.2. Энэ хуулийн 6.1.5-д заасан мэдээллийн төрөл, багтаах өгөгдлийн загвар, өгөх хэлбэрийг тогтоосон журмыг Засгийн Газарбатлана.

**3/3 дугаар бүлгийн 16 зүйлийн 4 дэх хэсэг**

16.5. 6.1.5-д заагдсан мэдээллийн үйлчилгээний хөлсийг Засгийн Газраас батлах бөгөөд шууд зардлаар хязгаарлахгүй.

**2 дүгээр зүйл.** Мэдээллийн ил тод байдал ба мэдээлэл авах эрхийн тухай хуулийн дараахь хэсэг, заалтыг доор дурдсанаар өөрчлөн найруулсугай.

16.4.  Энэ хуулийн 6.1.1, 6.1.2, 6.1.3, 6.1.4-д заагдсан мэдээллийн үйлчилгээний хөлс нь уг мэдээллийг өгөхтэй холбогдон гарах хувилах, шуудангаар хүргүүлэх зэрэг шууд зардлаас хэтэрч болохгүй.

**3 дүгээр зүйл.** Энэ хуулийг 2021 оны 07 дүгээр сарын 01-ны өдрөөс эхлэн дагаж мөрдөнө.

Гарын үсэг